**Združenie SANET**

 **Interná smernica verejného obstarávateľa 01/2020**

**Všeobecné ustanovenia a predmet úpravy**

1. Predstavenstvo Združenia používateľov slovenskej akademickej dátovej siete - SANET (ďalej len Združenie SANET), vydáva túto smernicu na vykonávanie jednotného postupu pri obstarávaní zákaziek na dodanie tovaru, zákaziek na poskytnutie služieb a zákaziek na uskutočnenie stavebných prác.
2. Združenie SANET je **verejný obstarávateľ** podľa § 7 ods. 1 písm. e), zákona č.343/2015 Z. z o verejnom obstarávaní a o zmene a doplnení niektorých zákonov. (ďalej len ZVO) a je povinné pri zadávaní zákaziek postupovať podľa tohto zákona.
3. Verejné obstarávanie Združenia SANET zabezpečujú poverení zodpovední pracovníci uzla siete SANET, (ďalej len **poverený pracovník obstarávateľa**) v príslušnosti ktorého sa zákazka realizuje a poverený zodpovedný pracovník Združenia SANET na verejné obstarávanie – člen Predstavenstva a revíznej skupiny Združenia ( ďalej len **zodpovedný pracovník za VO**).
4. Zákazka na účely tohto zákona je **odplatná zmluva** uzavretá medzi jedným alebo viacerými verejnými obstarávateľmi na jednej strane a jedným alebo viacerými úspešnými uchádzačmi na strane druhej, ktorej predmetom je dodanie tovaru, uskutočnenie stavebných prác alebo poskytnutie služby.

**Finančné limity verejného obstarávateľa**

 Postupy verejného obstarávania, ktoré sa používajú pri uzatváraní zmlúv, sa označujú z hľadiska finančných limitov (§ 5 ZVO) ustanovenej v závislosti na **predpokladanej hodnote** zákazky ako:

* nadlimitná zákazka,
* podlimitná zákazka a
* zákazka s nízkou hodnotou (ďalej len **ZNH**)

**Nadlimitná zákazka** je zákazka, ktorej predpokladaná hodnota sa rovná alebo je vyššia ako finančný limit ustanovený všeobecne záväzným právnym predpisom, ktorý vydá Úrad pre verejné obstarávanie. V čase vydania tejto smernice je limit na:

* tovary a služby od 221 000 eur,
* stavebné práce od 5 548 000 eur.

**Podlimitná civilná zákazka** je zákazka, ktorej predpokladaná hodnota je nižšia ako finančný limit podľa § 5 ZVO ods. 3 ZVO a súčasne rovnaká alebo vyššia ako

1. 70 000 eur, ak ide o zákazku na dodanie tovaru okrem potravín a zákazku na poskytnutie služby, okrem sociálnych a iných osobitných služieb uvedených v prílohe č. 1 ZVO,
2. 260 000 eur, ak ide o zákazku na poskytovanie sociálnych a iných osobitných služieb uvedených v prílohe č. 1 ZVO,
3. 180 000 eur, ak ide o zákazku na uskutočňovanie stavebných prác

**Civilná zákazka s nízkou hodnotu** je zákazka,

1. na dodanie tovaru okrem potravín, zákazka na poskytnutie služby alebo zákazka na uskutočnenie stavebných prác, ktorej predpokladaná hodnota je nižšia ako finančný limit uvedený v odseku 2 a súčasne rovnaká alebo vyššia ako 5.000 eur v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok,
2. zákazka na dodanie tovaru, ktorým sú potraviny a ktorej predpokladaná hodnota je nižšia ako finančný limit podľa odseku 1 a zároveň rovnaká alebo vyššia ako 5.000 eur v priebehu kalendárneho roka alebo počas platnosti zmluvy, ak sa zmluva uzatvára a dlhšie obdobie ako jeden kalendárny rok.

**V súčasnosti sú pre združenie SANET platné finančné limity uvedené v tabuľke:**

|  |
| --- |
| **Nadlimitná zákazka (civilná)** |
|  | **PHZ** | **Postup** |
| **Tovar** **Služba** | ≥ 214 000 eur | Druhá časť (prvá a druhá hlava) zákona |
| **Služba** uvedená v príloha č. 1 ZVO | ≥ 750 000 eur |
| **Stavebné práce** | ≥ 5 350 000 eur |

|  |
| --- |
| **Podlimitná zákazka (civilná)** |
|  | **PHZ** | **Postup** |
| **Tovar** (okrem potravín)**Služba** | ≥ 70 000 eur < 214 000 eur | Tretia časť zákona (s využitím elektronického trhoviska § 109 až § 111/bez využitia elektronického trhoviska § 112 až § 116 |
| **Služba** uvedená v príloha č. 1 ZVO | ≥ 260 000 eur < 750 000 eur |
| **Stavebné práce** | ≥ 180 000 eur < 5 350 000 eur |

|  |
| --- |
| **Zákazka s nízkou hodnotou (civilná)** |
|  | **PHZ** | **Postup** |
| **Tovar** (okrem potravín)**Služba** | ≥ 5000 eur < 70 000 eur | §117 ZVO al. § 109 až § 111, ak ide o bežne dostupné tovary a služby |
| **Služba** uvedená v príloha č. 1 ZVO | ≥ 5000 eur < 260 000 eur |
| **Stavebné práce** | ≥ 5000 eur < 180 000 eur |

**Pravidlá výpočtu predpokladanej hodnoty**

1. Predpokladaná hodnota zákazky na účely ZVO a tejto smernice sa určuje ako cena bez dane z pridanej hodnoty (bez DPH). Pravidlá výpočtu predpokladanej hodnoty zákazky ďalej upravuje § 6 ZVO.
2. Verejný obstarávateľ určí predpokladanú hodnotu zákazky na základe údajov a informácií o zákazkách na rovnaký alebo porovnateľný predmet zákazky. Ak nemá verejný obstarávateľ takéto údaje k dispozícii, určí predpokladanú hodnotu na základe údajov získaných prieskumom trhu s požadovaným plnením alebo na základe údajov získaných iným vhodným spôsobom (printscreen, záznam z telefonického prieskumu, iný vhodný spôsob).
3. Predpokladaná hodnota zákazky je platná v čase začatia postupu zadávania zákazky.
4. V dokumentácii k verejnému obstarávaniu uchovávajú aj informácie a podklady, na základe ktorých určili predpokladanú hodnotu.
5. Zákon o verejnom obstarávaní sa **nevzťahuje na zákazku**, ktorej predpokladaná hodnota je **nižšia ako 5000 eur** v priebehu kalendárneho roka alebo počas platnosti zmluvy ak sa zmluva uzatvára na dlhšie obdobie ako jeden kalendárny rok (§ 1 ods. 14), ide o tzv. zákazku malého rozsahu.

**Základné povinnosti verejného obstarávateľa**

1. Verejný obstarávateľ musí dodržať princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti.
2. Voči hospodárskym subjektom z členských štátov sa uplatnia rovnako výhodné podmienky pri zadávaní zákaziek ako tie, ktoré sa uplatnia voči hospodárskym subjektom z tretích štátov pri vykonávaní Dohody o vládnom obstarávaní alebo inej medzinárodnej zmluvy, ktorou je Európska únia viazaná.
3. Pri zadávaní zákaziek musí mať zmluva alebo rámcová dohoda písomnú formu, ak ZVO neustanovuje inak.
4. Každá takáto zákazka musí obsahovať:
	* hodnotu zákazky, predmet zákazky, identifikáciu zmluvnej strany, s ktorou bola zmluva uzavretá
5. Poverený pracovník **skontroluje podľa**  § 32 ods. 1 písm. e) a f), či uchádzač
	* je oprávnený dodávať tovar, uskutočňovať stavebné práce alebo poskytovať službu (overí si to napr. v obchodnom registri, živnostenskom registri, ZHS)
	* nemá uložený zákaz účasti vo VO potvrdený konečným rozhodnutím v SR alebo v štáte sídla
6. Verejný obstarávateľ zabezpečí, aby vo verejnom obstarávaní nedošlo ku **konfliktu záujmov**
7. , ktorý by mohol narušiť hospodársku súťaž alebo porušiť princíp transparentnosti a princíp rovnakého zaobchádzania
8. Poverený pracovník, ktorý sa podieľa na verejnom obstarávaní, resp. má rozhodujúci vplyv na verejné obstarávanie podpíše **čestné vyhlásenie**, že nie **je v konflikte záujmov** s uchádzačmi, ktorí predložili ponuku.
9. Poverený pracovník pred uzatvorením zmluvy postupuje podľa § 11 ZVO, posudzuje či uchádzač al. jeho subdodávateľ nemá povinnosť byť zapísaný v **Registri partnerov verejného sektora** (jednorazovo 100 000 EUR, alebo za rok 250 000 EUR ak ide o opakujúce plnenie).
10. §10 ods.7 Verejný obstarávateľ je v kalendárnom roku, v ktorom začal alebo realizoval najmenej **10** **verejných obstarávaní** (okrem zákaziek s nízkou hodnotou), povinný najmenej v **6%** z týchto verejných obstarávaní použiť **sociálne hľadisko** v opise predmetu zákazky ako osobitnú podmienku plnenia zmluvy alebo ako kritérium na vyhodnotenie ponúk podľa
11. §10 ods. 8 Počet verejných obstarávaní, v ktorých je verejný obstarávateľ povinný použiť sociálne hľadisko podľa ods.7, sa matematicky zaokrúhľuje na celé číslo (t.j. z 10 súťaží 1 zadať registrovanému sociálnemu podniku, chránenej dielni a pod.)
12. Verejný obstarávateľ je povinný zdokumentovať celý priebeh verejného obstarávania, bez ohľadu na použité prostriedky komunikácie.
13. Kompletná dokumentácia sa uchováva **10 rokov** odo dňa odoslania oznámenia o výsledku verejného obstarávania ak osobitný predpis neustanovuje inak.
14. **Referencie**

Verejný obstarávateľ je povinný vyhotoviť referenciu:

* **do 30 dní** odo dňa skončenia plnenia zmluvy alebo koncesnej zmluvy alebo jej časti, ktorá spĺňa požiadavku funkčného celku – **podlimitné a nadlimitné zákazky** (§12 ods.3 písm.a) ZVO)
* **do 10 dní** odo dňa doručenia žiadosti dodávateľa o vyhotovenie referencie pri **ZNH a zákazkách, na ktoré sa nevzťahuje tento zákon** (podľa §12 ods.3 písm.b) ZVO)

Referencia sa zadáva prostredníctvom systému ÚVO do formulára a obsahuje:

* **1. Identifikačné údaje verejného obstarávateľa**
* **2. Identifikačné údaje dodávateľa** (meno, priezvisko, obchodné meno, IČO, adresa)
* **3. Identifikácia plnenia podľa zmluvy alebo koncesnej zmluvy** (číslo zmluvy, druh zmluvy, dátum uzatvorenia zmluvy, stručná identifikácia plnenia, miesto dodania, cena bez DPH, lehota dodania, hodnotenie kvality plnenia)
* **4. Dodatočné informácie**
	+ označenie verejného obstarávania: zákazka zverejnená vo Vestníku VO / podlimitná zákazka, realizovaná prostredníctvom elektronického trhoviska (ET) / iný identifikátor zákazky (pre zákazky s nízkou hodnotu a iné)
1. **Súhrnné správy**

Verejný obstarávateľ je povinný do 30 dní po skončení kalendárneho štvrťroka uverejniť vo svojom profile na stránke Úradu pre verejné obstarávanie súhrnnú správu o zmluvách so zmluvnými cenami vyššími ako 1 000 eur, ktoré uzavreli za obdobie kalendárneho štvrťroka a na ktoré sa podľa § 1 ods. 2 až 14 nevzťahuje ZVO.

Súhrnné správy podľa:

* **§117 ods. 2 ZVO** - súhrnnú správu o zákazkách s nízkymi hodnotami s cenami vyššími ako **5 000 EUR** za obdobie kalendárneho štvrťroka do 30 dní po skončení kalendárneho štvrťroka bez využitia elektronického trhoviska.
* **§111 ods. 2 ZVO** - súhrnná správa o zákazkách s cenami nad **5 000 EUR** s využitím elektronického trhoviska
* **§10 ods. 10 ZVO** - súhrnnú správu o zmluvách (každú takúto zmluvu, objednávku), so zmluvnými cenami vyššími ako **1 000 EUR**, ktoré verejný obstarávateľ uzavrel za obdobie kalendárneho štvrťroka a na ktoré sa podľa §1 ods. 2 až 14 nevzťahuje ZVO do 30 dní po skončení kalendárneho štvrťroka

Verejný obstarávateľ **nie je** povinný v súhrnnej správe uviesť zmluvy, ktoré boli **zverejnené**

**v Centrálnom registri zmlúv.**

**POSTUPY ZADÁVANIA ZÁKAZIEK**

1. **POSTUP PRI ZADÁVANÍ ZÁKAZKY “MALÉHO ROZSAHU”**

**– VÝNIMKA PODĽA § 1 ODS. 14 ZÁKONA**

1. Zákon výslovne neupravuje inštitút „zákaziek malého rozsahu“, vo všeobecnosti však platí, že zákazky s hodnotami **do 5000 EUR** nespadajú do pôsobnosti zákona o verejnom obstarávaní, a teda je na zvážení verejného obstarávateľa či verejné obstarávanie uskutoční.
2. Výnimka podľa § 1 ods. 14 zákona sa vzťahuje na zadávanie zákazky na dodanie tovaru, poskytnutie služby a uskutočnenie stavebných prác, ktorej PHZ je **nižšia ako 5 000 EUR**

v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok. Uvedený finančný limit je limit, do ktorého nie je potrebné vykonávať prieskum trhu, napr. oslovením viacerých záujemcov pre všetky prípady dodania tovaru, poskytnutia služby a uskutočnenia stavebných prác a pri ktorom je možné priamo vystaviť objednávku alebo realizovať nákup v obchodnej sieti s jedným vybraným dodávateľom.

1. Výnimka sa nevzťahuje na opakované zadávanie zákaziek na rovnaký predmet zákazky, ak by celková predpokladaná hodnota za tieto zákazky bola rovnaká alebo vyššia ako

5 000 eur.

1. **POSTUP PRI ZADÁVANÍ ZÁKAZIEK Z NÍZKOU HODNOTOU PODĽA § 117 (ĎALEJ LEN „ZNH“)**
2. Verejnému obstarávateľovi sa ukladá povinnosť postupovať tak, aby vynaložené náklady

na predmet zákazky boli hospodárne, t. j. verejný obstarávateľ je povinný postupovať tak,

aby dochádzalo k účelnému a hospodárnemu vynakladaniu finančných prostriedkov.

To neznamená vynucovanie hľadania výlučne najnižšej ceny, ale snahu o to, aby

sa za vynaložené náklady a úsilie dosiahol prinajmenšom primeraný a podľa možností

čo najlepší výsledok, a to s ohľadom na kvalitu plnenia, reálne potreby verejného

obstarávateľa, sociálne alebo environmentálne hľadiská a pod...

1. Finančný limit na určenie predpokladanej hodnoty zákazky je nasledovný:
	1. tovaru (okrem potravín) a poskytnutie služby: ≥ 5000 eur < 70 000 eur
	2. služba uvedená v príloha č. 1 ZVO: ≥ 5000 eur < 260 000 eur
	3. stavebné práce: ≥ 5000 eur < 180 000 eur
2. Prieskum trhu vykonávajú poverení pracovníci obstarávateľa. Poverený pracovník obstarávateľa je povinný najmä:
* **Definovať predmet zákazky**, jeho špecifikácie a určenie CPV kódu
* **Stanoviť predpokladanú hodnotu zákazky** (PHZ) bez DPH (môže využiť Prieskum trhu (PT) napr. zhromažďovaním cenníkov, informačných letákov, z internetových stránok, na základe skúseností z predchádzajúcich obchodných vzťahov alebo iným spôsobom podľa predmetu zákazky)
* **Určiť test bežnej/nie bežnej dostupnosti na trhu** – test bežnej dostupnosti (ak je bežná dostupnosť môže poverený pracovník postupovať podľa § 109 až 111 zákona (s využitím EKS))
* Ak ide o dodanie tovaru alebo poskytnutie služby bežne dostupných na trhu môže verejný obstarávateľ pri zadávaní zákaziek s nízkou hodnotou postupovať podľa § 109 až 111 zákona (s využitím „podlimitného“ elektronického trhoviska).
* **Spracovať výzvu na predloženie cenových ponúk a zaslanie min. 3 vybraným dodávateľom,** ktorí sú schopní dodávať premet zákazky (výzva bude obsahovať min. zákl. údaje o predmete zákazky, spôsob určenia ceny, kritéria na vyhodnotenie ponúk, termín predloženia cenovej ponuky, podklady na spracovanie cenovej ponuky, obchodné podmienky alebo návrh zmluvy ak výsledkom bude zmluva)
* **Vyhodnotiť ponuky** na základe uvedených kritérií
* Preveriť vo vzťahu k dodávateľom podľa § 117 ods. 5 ZVO dve požiadavky, a to že uchádzač **musí byť oprávnený** dodávať tovar, poskytovať službu alebo uskutočňovať stavebné práce a **nesmie mať uložený zákaz účasti** vo verejnom obstarávaní potvrdený konečným rozhodnutím [(§ 32 ods. 1 písm. e) a f)]. Okrem toho nesmie u neho existovať dôvod na vylúčenie podľa § 40 ods. 6 písm. f) zákona [**existencia konfliktu záujmov**]
* **Urobiť zápisnicu** z vyhodnotenia ponúk
* Posúdiť či uchádzač alebo jeho subdodávateľ nemá povinnosť byť zapísaný v **Registri partnerov verejného sektora** podľa § 11 ZVO, (jednorazovo 100 000 EUR, alebo za rok 250 000 EUR ak ide o opakujúce plnenie)
* **Oznámiť výsledok vyhodnotenia ponúk** úspešnému aj neúspešným uchádzačom.
* **Uzavrieť zmluvu**, ktorú zverejní v CRZ, resp. objednávku, ktorú zverejní na web stránke.
* Zmena zmluvy počas jej trvania sa môže uskutočniť iba v súlade s ustanovením § 18 ZVO.
* Verejný obstarávateľ pri zadávaní zákaziek s nízkou hodnotou môže využiť elektronickú aukciu.
* Poverení pracovníci obstarávateľa doručia **súhrnnú správu** o zákazkách k 31.3., 30.6., 30.9. a 31.12. príslušného roku (Príloha č. 5) zodpovednému pracovníkovi za VO.

1. **ZADÁVANIE CIVILNÝCH PODLIMITNÝCH ZÁKAZIEK**
2. Verejný obstarávateľ postupuje pri zadávaní civilných podlimitných zákaziek v závislosti od typu verejného obstarávateľa a druhu zákazky s ohľadom na to, či ide o tovary a služby bežne dostupné na trhu alebo o stavebné práce a tovary alebo služby iné ako bežne dostupné na trhu a s ohľadom na svoje požiadavky a potreby
* s využitím elektronického trhoviska (§ 109 až 111 zákona) alebo
* bez využitia elektronického trhoviska (§ 112 až 116 zákona).
1. Ak sú predmetom zákazky stavebné práce, služba intelektuálnej povahy a iné tovary a služby ako bežne dostupné na trhu verejný obstarávateľ postupuje pri jej zadávaní bez využitia elektronického trhoviska (§ 108 ods. 1 písm. b) zákona).
2. Verejný obstarávateľ nemusí použiť elektronické trhovisko ani postup bez využitia elektronického trhoviska, ak zadáva podlimitnú zákazku z dôvodu mimoriadnej udalosti ním nespôsobenej, ktorú nemohol predvídať, a vzhľadom na vzniknutú časovú tieseň nemožno použiť postup s využitím elektronického trhoviska podľa § 109 až 111 zákona ani postup bez využitia elektronického trhoviska podľa § 112 a 114 zákona.

**C.1 Podlimitné zákazky s využitím elektronického trhoviska (§ 109 až 111 zákona)**

1. Finančný limit na určenie predpokladanej hodnoty zákazky je nasledovný:
	1. tovaru (okrem potravín) a poskytnutie služby: ≥ 70 000 eur < 214 000 eur
	2. služba uvedená v príloha č. 1 ZVO: ≥ 260 000 eur < 750 000 eur
	3. stavebné práce: ≥ 180 000 eur < 5 350 000 eur
2. Verejný obstarávateľ môže uplatniť jeden z dvoch spôsobov zadávania podlimitnej zákazky na elektronickom trhovisku:
* predbežnou akceptáciou ponuky s najnižšou cenou zverejnenou na elektronickom trhovisku (§ 109 zákona) alebo
* zverejnením zákazky na elektronickom trhovisku (§ 110 zákona)
1. Súhrnnú štvrťročnú správu o podlimitných zákazkách s využitím elektronického trhoviska s cenami vyššími ako 5 000 eur je verejný obstarávateľ povinný zverejniť v profile (§ 111 zákona). V súhrnnej správe sa uvedie predmet zákazky, hodnota zákazky a identifikácia úspešného uchádzača. Verejný obstarávateľ môže uviesť aj ďalšie informácie, ktoré považuje za potrebné.
2. Rámcovú dohodu možno prostredníctvom elektronického trhoviska uzavrieť najviac na 12 mesiacov. S využitím elektronického trhoviska nie je možné zadať koncesiu. Pri podlimitných zákazkách s využitím elektronického trhoviska nie je možné podať námietky.
3. **Komisia**

 Verejný obstarávateľ môže na vyhodnotenie ponúk zriadiť komisiu; pri jej zriaďovaní

postupuje podľa § 51 ZVO.

 Členovia komisie nesmú poskytovať informácie o obsahu ponúk počas vyhodnocovania ponúk. Sú povinní zachovávať mlčanlivosť o obchodnom tajomstve a o informáciách označených ako dôverné, ktoré im uchádzač poskytol.

1. **Záverečné ustanovenia**
2. Táto smernica je záväzná pre všetkých zamestnancov verejného obstarávateľa.
3. Táto smernica bola schválená [prof. Ing. Pavol Horváth, PhD. , predseda predstavenstva Združenia SANET].
4. Táto smernica je zverejnená https://www.sanet.sk/?page\_id=1281
5. Smernica č. 1/2020 nadobúda účinnosť dňa 1.1.2020. Dňom jej účinnosti stráca platnosť interná smernica č. [1/2014].

 Neoddeliteľnými prílohami tejto smernice sú:

Príloha č. 1 – Zápis z prieskumu trhu

Príloha č. 2 – Výzva na predkladanie ponúk

Príloha č. 3 – Test bežnej dostupnosti

Príloha č. 4 – Čestné vyhlásenie o konflikte záujmov

Príloha č. 5 – Súhrnná správa o zákazkách

 prof. Ing. Pavol Horváth, PhD.

 predseda predstavenstva Združenia SANET

**Príloha č. 1**

**ZÁPIS Z PRIESKUMU TRHU**

**podľa Smernice verejného obstarávateľa**

**Verejný obstarávateľ:**

**Postup verejného obstarávania:**

**Predmet zákazky:**

**Spôsob vykonania prieskumu:** zhromažďovaním cenníkov, informačných materiálov, informácií z internetových stránok, alebo telefonickým, faxovým, resp. e-mailovým oslovením dodávateľov.

|  |  |  |  |  |
| --- | --- | --- | --- | --- |
| **P.č.** | **Dodávateľ (obchodné meno, adresa jeho sídla)** | **Cena v eur** | **Kontaktná osoba (číslo tel.)** | **Dátum prijatia** **ponuky a poznámka** |
| **bez DPH** | **s DPH** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
| - |  |  |  |  |  |

**Vybraný dodávateľ:**

**Zdôvodnenie výberu:** (ak nebola vybraná najnižšia cena)

**Obstarávacia cena:**

**Spôsob vzniku záväzku:**

a) na základe zmluvy a následnej fakturácie,

b) na základe potvrdenej objednávky a následnej fakturácie

c) na základe telefonickej objednávky a následnej fakturácie za dodávku tovaru, služby alebo prác.

Vyhlasujem, že v súvislosti s týmto prieskumom spĺňam zákonné podmienky nestrannosti a dôvernosti. Prílohu je čestné vyhlásenie o konflikte záujmov.

.......................................................

**zodpovedný zamestnanec verejného obstarávateľa:** meno, priezvisko, funkcia a podpis

.......................................................................

**schválil:** meno, funkcia a podpis

V ........................ dňa ...............................

**Príloha č. 2:**

**V Ý Z V A**

**na predkladanie ponúk**

na zákazku s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“)a Smernice verejného obstarávateľa na dodanie tovaru/poskytnutie služieb/uskutočnenie stavebných prác s názvom

„**.................................................**“

**1. Identifikácia verejného obstarávateľa:**

Združenie používateľov Slovenskej akademickej dátovej siete SANET

Vazovova 5, 812 69 Bratislava

IČO:17055270, DIČ: 2020796899

Bankové spojenie : VUB Bratislava – Dunajská, č.ú.:133430-012/0200

Štatutárny zástupca: prof. Ing. Pavol Horváth, CSc.

Združenie je registrované na MV SR, č. spisu: VVS/1-900/90-3899

Tel.: 02-572 96 666, 02-57294 447

**2. Predmet zákazky:**

**3. Slovník spoločného obstarávania:**

**4. Opis predmetu zákazky:**

**6. Typ zmluvy:**

**7. Variantné riešenie:**

**8. Lehota a miesto na dodanie alebo dokončenie predmetu zákazky:**

**9. Podmienky účasti:**

**10. Prístup k súťažným dokladom a dokumentom:**

**11. Lehota na predkladanie ponúk:**

 **Uplynutie lehoty viazanosti ponúk:**

**12. Podmienky otvárania ponúk:**

**13. Podmienky financovania:**

**14. Kritériá na hodnotenie ponúk:**

**14. Ďalšie informácie:**

V .................... dňa ........................... .......................

za Združenie SANET,

 meno a funkcia

**Príloha č. 3:**

**TEST BEŽNEJ DOSTUPNOSTI**

Druh zákazky: ............................................................................................................................

Predpokladaná hodnota zákazky: ...........................................................................................

Nižšie uvedené podmienky uvedené v ustanovení § 2 ods. 5 písm. o) ZVO sú vymedzené kumulatívnym spôsobom a pri „teste bežnej dostupnosti“ musí byť naplnená každá z uvedených podmienok:

|  |  |  |
| --- | --- | --- |
| **Tovary, stavebné práce alebo služby na trhu** | Áno | Nie |
| **1** | nie sú vyrábané, poskytované alebo uskutočňované na základe špecifických a pre daný prípad jedinečných požiadaviek  |  |  |
| **2** | sú ponúkané v podobe, v ktorej sú bez väčších úprav ich vlastností alebo prvkov aj dodané, poskytnuté alebo uskutočnené – t. j. neboli špecifikované jedinečné požiadavky  |  |  |
| **3** | sú v podobe, v akej sú dodávané, poskytované alebo uskutočňované pre verejného obstarávateľa a obstarávateľa, dodávané, poskytované alebo uskutočňované aj pre spotrebiteľov a iné osoby na trhu – t. j. nebolo potrebné ich upraviť (ich vlastnosti, podobu) |  |  |

V prípade, ak sú odpovede na otázky č. 1 – 3 ÁNO, je možné uviesť, že predmet zákazky je v danom čase bežne dostupný na trhu.

Nižšie uvedené podmienky uvedené v ustanovení § 2 ods. 6 a 7 ZVO stanovujú podporné pravidlo, ktoré by malo uľahčiť správnu kategorizáciu vo vzťahu k bežnej dostupnosti na trhu:

|  |  |  |
| --- | --- | --- |
| **Tovary, stavebné práce alebo služby na trhu** | Áno | Nie |
| **4** | sú určené na uspokojenie bežných prevádzkových potrieb |  |  |
| **5** | sú spotrebného charakteru |  |  |

V prípade, ak sú odpovede na otázky č. 4 – 5 **ÁNO**, je pravdepodobné, že predmet zákazky je v danom čase bežne dostupný na trhu.

Prijímateľ berie na vedomie, že uvedenie nepravdivých informácií v tomto vyhlásení je možné považovať za podstatné porušenie Zmluvy o poskytnutí nenávratného finančného príspevku

|  |  |  |
| --- | --- | --- |
| **Záver\*:** | Bežne dostupný/á tovar, služba alebo stavebná práca | Nie bežne dostupný/á tovar, služba alebo stavebná práca |

 \* Nehodiace sa preškrtnite

Prijímateľ uvedie konkrétne dôvody, na základe ktorých formuloval svoje odpovede k podmienkam č. 1 až 3 vo vzťahu k danému predmetu zákazky.

**Odôvodnenie:**

**Test vykonal (meno, dátum, podpis):**

**Príloha č. 4**

# ČESTNÉ VYHLÁSENIE

**o neprítomnosti konfliktu záujmov v rámci verejného obstarávania**

Názov a sídlo prijímateľa:

Ja, dolu podpísaný (titul, meno, priezvisko):

týmto

**ČESTNE VYHLASUJEM,**

že v rámci verejného obstarávania (názov zákazky):

1. Som oboznámený s definíciou konfliktu záujmov, podľa ktorej pojem konfliktu záujmov zahŕňa najmä situáciu, ak zainteresovaná osoba, ktorá môže ovplyvniť výsledok alebo priebeh verejného obstarávania, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.
2. Podľa mojich vedomostí nie som s ohľadom na uvedené verejné obstarávanie a subjekty, ktoré boli vyzvané na predloženie ponuky a predložili ponuku, v žiadnom konflikte záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania a tým aj priebeh a výsledok predmetného verejného obstarávania.
3. Som oboznámený zo skutočnosťou, že v prípade, zistenia konfliktu záujmov v predmetnom verejnom obstarávaní, verejný obstarávateľ je povinný prijať primerané opatrenia a vykonať nápravu. Opatreniami sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov.

|  |  |
| --- | --- |
| Meno a priezvisko, titul: |  |
| Funkcia: |  |
| Podpis a pečiatka: |  |
| Dátum a miesto: |  |

|  |  |
| --- | --- |
| Meno a priezvisko, titul: |  |
| Funkcia: |  |
| Podpis a pečiatka: |  |
| Dátum a miesto: |  |

|  |  |
| --- | --- |
| Meno a priezvisko, titul: |  |
| Funkcia: |  |
| Podpis a pečiatka: |  |
| Dátum a miesto: |  |

**Príloha č.5:**

**SÚHRNNÁ SPRÁVA**

Súhrnná správa o zákazkách z e-trhoviska / Súhrnná správa o zákazkách s nízkymi hodnotami / Súhrnná správa o zmluvách podľa § 10 ods. 10 a 11

k 31. 3. ... 30. 6. ... 30. 9. ... 31. 12. 201X

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Číslo zákazky** | **Predmet zákazy** | **Názov dodávateľa** | **Adresa / IČO** | **Hodnota bez DPH** | **Hodnota s DPH** | **Počet oslovených uchádzačov** | **Počet prijatých ponúk** | **Zákazka bola pridelená skupine hospodárskych subjektov áno/nie** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Vypracoval:

meno, priezvisko a podpis zodpovedného zamestnanca ...............................................

V ................................... dňa ............................